
ŠAKIŲ RAJONO SAVIVALDYBĖS ADMINISTRACIJOS 
KOKYBĖS POLITIKOS APRAŠAS

Šakių rajono savivaldybės (toliau – Savivaldybė) misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
Vizija –  Šakių rajonas – savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus  gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę. Šakių rajono plėtros prioritetinės kryptys:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų karštas.
Įgyvendinamos vertybės – vietos savivaldos, verslo ir visuomenės bendradarbiavimas, skaidrumas ir duomenų prieinamumas, kompetencija ir profesionalumas, orientacija į tikslus ir rezultatus.
Šakių rajono savivaldybės administracija, kaip institucija, savo veikloje vadovaujasi tarptautiniu kokybės vadybos sistemos standartu LST EN ISO 9001:2015. Remdamasi šiuo standartu, Šakių rajono savivaldybės administracija centralizuoja ir skaitmenizuoja savo ir jai pavaldžių organizacijų viešųjų pirkimų procesus, didina viešuosiuose pirkimuose dalyvaujančių darbuotojų kompetenciją ir verslo įsitraukimą į Savivaldybės organizuojamus viešuosius pirkimus. Šie veiksmai leidžia skatinti skaitmeninę pažangą visame viešųjų pirkimų procese savivaldos lygmeniu, didinti viešųjų pirkimų sistemos profesionalumą, efektyvumą, skaidrumą ir užtikrinti racionalų lėšų panaudojimą.
Šakių rajono savivaldybės administracija įsipareigoja:
· skirti ir užtikrinti kokybės vadybos sistemos funkcionavimui reikalingus išteklius;
· nuolat tobulinti ir didinti kokybės vadybos sistemos rezultatyvumą pagal standarto reikalavimus;
· užtikrinti centralizuoto viešųjų pirkimų proceso atitikimą teisės aktų reikalavimams;
· didinti valstybės tarnautojų ir darbuotojų motyvaciją siekiant kuo didesnio efektyvumo, gerinant vidinę komunikaciją bei didinant profesinės kvalifikacijos tobulinimo galimybes.

